שיחה:משה כחלון

message: אין הצדקה לשחזור זה. סימוכין הובאו כמקובל. הנימוק "נמתין שה יהיה סופי" אינו רלוונטי במקרה זה, מדובר בדבר שכבר קרה: כחלון פרסם את ההודעה. הדברים הובאו באופן מתון, מסויג ונאמן למקור. לדברים גם חשיבות אנציקלופדית (כמקובל בערכי אישים שהם חברי הכנסת). אצטרובל - שיחה 20:26, 14 באוקטובר 2012 (IST)
replies: text: באמת? כי במעריב טוענים שזה לא סופי והוא רק "שוקל". אז יכול להיות שהוא יפרוש (חבל, הוא עשה אחלה עבודה) ויכול להיות שלא. נצטרך להמתין בסבלנות לפריימריז כדי לראות. קוריצה • לול התרנגולות • אהמ • המורשת העולמית. פשוט עולמית! 20:34, 14 באוקטובר 2012 (IST)
replies: text: :ועכשיו כשבמעריב עדכנו את הידיעה והצטרפו לווינט, הארץ, וואלה!, חדשות 2, חדשות 10 וישראל היום בקביעה שכחלון הודיע על כך שלא יתמודד בפריימריז? אצטרובל - שיחה 21:08, 14 באוקטובר 2012 (IST)
replies: text: ::החזרתי את המידע לערך. תומר א. - שיחה - משנה ויקיפדית  21:12, 14 באוקטובר 2012 (IST)
thread_title: על השחזור

message: הצחקתם אותנו בדיון ה"מעמיק" שבפסקה הקודמת... באו הימים האחרונים של אוקטובר (והראשונים של נובמבר) והעמידו באור מגוכך את הדיון הנ"ל.
בעתיד תנו לאבק לשקוע ורק אח"כ תתווכחו...
יתכן שעדיין לא נאמרה המילה האחרונה בפרשת כחלון. למרות הסבירות הנמוכה הוא עשוי עדיין לשנות את דעתו ולפעול אחרת בהתאם להתפתחויות שונות ובעיקר כאשר הסקרים הקרובים (בעוד יומיים-שלושה) ואלו שיערכו אחריהם (ולאחר הבחירות לנשיאות ארה"ב) יראו כנראה ירידה במספר הח"כים החזויים לליכוד ביתנו בכנסת ה-19. כל זמן שהנושא נזיל וטרם התגבש סופית מתאים יותר לדון בו בעיתונות ולא באנציקלופדיה. תודה
replies: text: 1. כמי שהשתתף ואף פתח את הדיון הקודם – אני שמח שהצחקתי אתכם.

text: 2. לא אני ולא אף אחד אחר מהמשתתפים האחרים (למיטב הבנתי) התיימר לקיים דיון "מעמיק", ואפילו להפך: זה היה דיון תמציתי וענייני שנסוב על ציון פרט אחד בביוגרפיה של כחלון. משעה שהושגה הסכמה בדף השיחה (נכון לשעה זו), הסתיים הדיון.

text: 3. לא הדיון היה מגוחך, כי אם הערך ללא ציון ההתפתחויות בקריירה של כחלון הוא המגוחך. ב-14 באוקטובר פרסם כחלון הודעה רשמית, לפיה לא יתמודד בבחירות המקדימות בליכוד. הודעה זו צוטטה בהרחבה בכלי התקשורת בישראל: היא פתחה מהדורות חדשות והופיעה (בווריאציות) בכותרות הראשיות שבשערי העיתונים. לו הוחלט בוויקיפדיה העברית להתעלם מהדבר, זה היה מאוד מגוחך.

text: 4. תמיד יכולות להתחולל תפניות. יושב ראש הכנסת יכול להודיע שפלוני מת, ואף יעמדו דקת דומייה לזכרו, ויתברר שלא היו דברים מעולם. ועדת פרס ישראל עשויה להכריז על פלמוני כעל זוכה הפרס, אולם לבסוף הפרס לא יוענק לו. כדי להימנע משגיאות חשוב להישען על מקורות מהימנים.

text: 5. אם יחזור בו כחלון מהודעתו, הוא יסב נזק בעיקר לעצמו, והוא-הוא שיראה מגוחך. אגב, בתרחיש כזה אפשר לתהות כיצד ינוסח העדכון. נניח, לדוגמה, כפי שהוצע בימים האחרונים, שכחלון היה מכריז שהוא רץ בראש רשימה עצמאית. אזי היו שתי אפשרויות עיקריות לניסוח הדברים; א. "לאחר שהודיע על לקיחת פסק זמן מהחיים הפוליטיים, חזר בו כחלון מהודעתו והודיע שירוץ...", וכולי (או משהו בסגנון). ב. התעלמות מההודעה על פסק זמן ופשוט הבאת האינפורמציה העדכנית יותר, במקום המידע המופיע כעת. בכל אחת משתי האפשרויות – איזה נזק נגרם מכך שהערך מעודכן כעת?

text: 6. אם בקריאה לא להיות "ישראלים מצויים", הכוונה הייתה להימנעות מהתנהלות נמהרת או פזיזה, כדאי לציין שבדיון הקודם הובאו לא פחות משבעה מקורות מידע, דבר שיש בו דווקא כדי להצביע על עבודה יסודית.

text: אצטרובל - שיחה 03:19, 5 בנובמבר 2012 (IST).
thread_title:  אל תהיו ישראלים מצויים 

message: חסרה פה התייחסות לרפורמת הסלולר של כחלון, שהיא גולת הכותרת בקריירה הפוליטית שלו, וזו שמקנה לו את המוניטין הרבים שלו. 5.29.196.83 22:48, 6 בנובמבר 2014 (IST)
thread_title:  חסרה התייחסות לרפורמת הסלולר 

message: לאחר הבחירות לכנסת ה-18 מונה כחלון לשר התקשורת. בתקופת כהונתו כשר התקשורת ביצע כחלון מספר רפורמות, הבולטת בהן, "רפורמת הסלולר", כללה כניסת מפעילי רשתות סלולר וירטואליים ו2 חברות סלולר חדשות ( גולן טלקום, והוט מובייל ) הרפורמה הוזילה את מחירי השיחות בעשרות אחוזים. 
במסגרת הרפורמה הורדו דמי הקישורית (מ-24 אגורות לדקה ל-7 אגורות לדקה) בוטלו קנסות היציאה, בוטלה נעילת המכשיר ע"י החברות הקימות ובוטלו הודעות התוכן במסגרתן נגבה מהצרכן תשלום ללא ידיעתו. 
רפורמה בתשתית האינטרנט:
במסגרת פועלו כשר התקשורת, אישר כחלון כניסת חברת תשתיות אינטרנט שלישית באמצעות סיבים אופטיים על בסיס התשתית של חברת החשמל, זאת בנוסף לבזק והוט. 
החברה החדשה, Unlimited, הינה בבעלות חברת החשמל (40 אחוז)וחברת IBC  (60 אחוז(.
בשנת 2014 החלה החברה להניח תשתית בפריסה ארצית שמאפשרת גלישה במהירות של 1 ג'יגה סימטרי.
Zsosenko - שיחה 17:46, 10 בנובמבר 2014 (IST)
replies: text: אין הצדקה לפסקה נפרדת, יש לתת מידע זה כחלק מתיאור כהונתו כשר התקשורת.

text: הוט מובייל אינה חברת סלולר חדשה, אלא שם חדש לחברה שנקראה קודם לכן מירס. עם כל הכבוד לשר, הוא אינו אחראי לשינוי זה.

text: חשוב לספק אסמכתאות לקביעות השונות בערך זה, כולל הקביעות שבפסקה זו. דוד שי - שיחה 06:44, 21 בנובמבר 2014 (IST)
thread_title: הצעה לפסקה נפרדת על רפורמת הסלולר:

message: טל שניידר בפלוג שלה רשמה על עריכות בערך הזה, כנראה מגמתיות, של זוהר סוסנקו: http://www.talschneider.com/2014/11/21/dailypoliticsnov21/ 
85.250.33.83 03:47, 21 בנובמבר 2014 (IST)
thread_title:  שיפוצים מטעם? 

message: הנימוק: "אמירות דיבה שאינן מדויקות וללא סימוכין".  07:44, 11 באוקטובר 2014</br>
באמת? דיבה וללא סימובין? איך צריך לקרוא אז ל-6 סימוכין שונים מאתר של משרד התקשורת?</br>
למעשה, לפסקה שהוספתי יש הכי הרבה סימוכין מכל עובדה אחרת.
תתאוררו כבר, משה כחלון לא יזם את הפהפכה בשוק התקשורת! 
replies: text: הערך שלפנינו עוסק במשה כחלון, אין צורך לפרט בו את מעשיו של השר הקודם, אריאל אטיאס (את תיאור מעשיו העברתי לערך העוסק בו). אם יש טעות כלשהי בערך שלפנינו, הבא אסמכתא והיא תתוקן. דוד שי - שיחה 23:49, 22 בנובמבר 2014 (IST)
סבבה, "בתקופת כהונתו כשר התקשורת ביצע מספר רפורמות, הבולטת בהן, "רפורמת הסלולר..." - זה לא נכון, ניתן לראות מהסימוכין של אטיאס.

text: זה נכון ומדויק: כחלון 'ביצע את רפורמת הסלולר; אטיאס הוציא הודעה לעיתונות על כוונתו לקדם רפורמה כזו. דוד שי - שיחה 00:15, 23 בנובמבר 2014 (IST)
replies: text: :*אני לא מסכים שזה נכון ומדויק. מהמשפט הזה משתמע שמהפכת הסלולאר צריכה להיזקף לזכותו, כאשר זה לא המצב. אני מבין שאתה מנסה לשחק עם מילים, ולומר שביצע זה לא כמו יזם, אבל כאן זה לא מתאים. כאשר אתה מדבר על ביצוע רפורמה, אתה מדבר על הרבה שלבים, כגון הרכבת וועדה, יעוץ ע"י גוף חיצוני, מכרזים, החלטות ממשלה, שאילתה של הציבור וכו'. אני כבר לא מדבר על לעמוד בלחצים מצד בעלי אינטרסים. כל זה התבצע לא ע"י כחלון, ולא ניתן להגדיר את עבודתו הנ"ל של עטיאס כ-"הוציא הודעה לעיתונות על כוונתו לקדם רפורמה כזו". כן אפשר לומר שהרפורמה נפלה על כחלון משמים.</br> כאשר העברת את הדברים שלי לערך של אטיאס, כתבת: "אחת ההחלטות האחרונות של אטיאס כשר התקשורת הייתה לקדם את כניסתם של מפעילים סלולרים נוספים, פעולה שהושלמה על ידי מחליפו, משה כחלון" (שגם זה לא מדוייק, בגלל ההסבר הנ"ל); אם זה המצב, המשפט הנכון כאן יהיה משהו כמו: "כחלון השלים את הרפורמה, שיזם קודמו בתפקיד, אריאל אטיאס, בנושא כניסתם של מפעילים סלולרים נוספים".
replies: text: :::חלקו של אריאל אטיאס מוזכר בערך שלפנינו, ודי בכך. דוד שי - שיחה 19:38, 23 בנובמבר 2014 (IST)
replies: text: ::::* אתה מפספס את הנקודה. אני לא אומר שצריך לתת (כאן) יותר קרדיט לאטיאס, אני אומר שצריך לתת פחות לכחלון - כי אין על מה. אני שוב אזכיר, אתה כתבת אצל אטיאס "...פעולה שהושלמה על ידי מחליפו, משה כחלון." אז בוא תכתוב את אותו המשפט כאן, בלי שאר הקרדיט לאטיאס. </br> דרך עגב, חלק מהדברים שנזקפים כאן לכחלון, רשומים לזכותו של אטיאס בעמוד שלו (למשל דמי קישורית)
thread_title:  ביטול עריכה על תרומתו של כחלון בשוק הסלולאר 

message: האם מותר להוסיף ערך שייקרא מפלגתו של משה כחלון ולהחליף לו את השם כשישתנה המצב (אם בכלל)? 95.86.78.18 17:07, 8 בדצמבר 2014 (IST)
replies: text: לא - כרגע אין דבר. כשתהיה מפלגה, נוכל לכתוב עליה. גילגמש • שיחה 17:08, 8 בדצמבר 2014 (IST)
thread_title: בקשה

message: תוכלו בבקשה להוסיף את הראיון שנעשה עמו בעת שהותו בהרווארד?
replies: text: * אין לי מושג על מה אתה מדבר, אבל אם זה רלוונטי איכשהו, למה שלא תוסיף את זה בעצמך?
thread_title:  הרווארד 

message: גנדלף - קודם כל אהבתי את חלוקת הרפורמה. שנית, מה כל כך בוער לך לשנות את הפסקה על נעילת המכשירים? אני העתקתי את כל הפסקה מתוך הודעה לעיתונות של משרד התקשורת (הערה 10). אתה רוצה להיות יותר קדוש מהם? מה גם שהמילה לפרוץ אינה מתאימה כאן.
replies: text: לא ראיתי שהפסקה הועתקה מילה במילה מהודעת הדובר, והיא גם לא צריכה להיות. תודה על ההערה - החזרתי את "נעולים" והחלפתי את "לפרוץ". עכשיו הניסוח בסדר? בברכה, גנדלף - 01:31, 16/12/14
replies: text: :*סבבה, תודה. אותי עניין בעיקר החלק של "לפרוץ", השאר פחת מהותי.
thread_title:  שינוי לגבי נעילת מכשירים על ידי חברות סלולר 

message: הסרתי את תבנית ההבהרה התמוהה אודות תכנית הלימודים ופרטים לא אנציקלופדיים נוספים. אין כל חשיבות לעובדה שנערכה מסיבת עיתונאים או לציון שם תכנית הלימודים באנגלית. בנוסף מיתנתי את הניסוח בנושא המכון שהיה מגמתי. אבקש לנמק כאן את השחזורים. תודה.
replies: text: שלום, העריכה מהבוקר אינה טובה ואכן שיחזרתי את רובה. אפרט כאן את הסיבות:
#ההודעה על מינוי כחלון ליו"ר המנהל לא באה רק יומיים לפני הבחירות, אלא גם זמן קצר לאחר שהודיע שלא יסכים להתמנות לשר. ציון ההקשר הכרונולוגי הראשון תוך העלמת האחרון מציגה את ההודעה כספין שהתבצע סתם כך בערב הבחירות.
#ייחוס ההודעה לנתניהו, תוך העלמת העובדה שהיא הייתה במסיבת עיתונאים משותפת שלו עם כחלון, מעלימה את חלקו של כחלון בספין דלעיל, שלא בצדק.
#האמירה לפיה נתניהו התנה את המינוי בבחירתו, אינה מופיעה במקור, ויוצרת רושם כאילו הבטיח שאם רק ייבחר ימנה את כחלון ללא תלות בנסיבות האחרות.
#הליכוד לא התחייב כלפי "יש עתיד" או כלפי כל מפלגה אחרת למנות את כחלון. "יש עתיד" הם שהתחייבו לליכוד לאפשר זאת.
#התפקיד לא סתם נמסר לשר אורי אריאל. אריאל רק מונה לשר הבינוי והשיכון, ובהעדר הסכמה של מפלגתו לפיצול המשרד בהליך חקיקה מיוחד, מכהן כיו"ר המנהל לפי חוק.
#מה שלא אנציקלופדי זה לכתוב שכחלון למד בתוכנית ניהול כלשהי בהרווארד, בלי להבהיר במה מדובר. מתייג את  שפירט את בקשת ההבהרה.
#כחלון טען (במקור שבערך) שהליכוד קיפל את הדגל החברתי (ונשאר ממנו 'רבע דגל'), לא שזנח את ענייני החברה לגמרי.
#כחלון לא אמר (שם) שהשתלטות גורמי הימין הקיצוני על הליכוד, היא הסיבה לכך.
#אין סיבה לצטט כל אמירה שלו על נתניהו, שלא הוצגה על ידיו כסיבה לפרישה. מן הסתם היו לו גם אמירות חיוביות כלפיו, וגם אותן איננו מצטטים.

text: אם טעיתי במשהו, אשמח אם תאיר את עיני. בברכה, גנדלף - 11:49, 16/12/14 11:49, 16 בדצמבר 2014 (IST)
replies: text: :כחלון אומר במפורש במקור שהסיבה להזנחת הנושא החברתי ("לגמרי" זו תוספת שלך) היא השתלטות ימין קיצוני שגרמו להתמקדות בנושאי ביטחון. בהקשר זה הוא מזכיר התנגשות עם נתניהו ראש הליכוד ויש חשיבות לאזכר זאת כדי שיובנו יותר נסיבות עזיבתו. מקבל את ההסבר לגבי ההודעה המשותפת. עדיין אין צורך להכביר בהמשך בפרטים ובציטוטים מיותרים. דבריך על יש עתיד ועל הסיבה למסירת התפקיד לאריאל דורשים אסתמכתא, לא היה צורך לפצל את המשרד כדי למנות את כחלון. בכל מקרה הערך עוסק בכחלון ולא בתולדות מנהל מקרקעי ישראל ודי בציון העובדה שהתפקיד לא נשאר בליכוד אלא נמסר לבית היהודי. --Thip - שיחה 13:41, 16 בדצמבר 2014 (IST)
replies: text: ::במקור, בהתחלה כחלון מתייחס בהרחבה לנושא החברתי. אצטט את המשפט שבו הוא עובר לדון ברדיקליזציה: ..."והנושא החברתי הלך והתנדף. קרה גם משהו במרקם האנושי, שכל מיני גופים השתלטו על הליכוד כי הבינו שזו מפלגת שלטון וצריך להשפיע בתוכה." מנין שהתהליך השני הוא הגורם לראשון? את נתניהו הוא מזכיר רק לאחר מכן, לכאורה במענה לשאלה ישירה לגביו. לגבי ראשות מנהל מקרקעי ישראל, ראה במקור הזה ששר הבינוי הוא יו"ר המנהל לפי חוק, ושגם לפני הבחירות השר אטיאס כיהן בתפקיד. אכן השינוי החוקי שנדרש אינו מחייב להעביר את המנהל למשרד ראש הממשלה, אבל ההודעה על העברת המנהל לשם נכללה באותה הודעה ומשמעותה היא שכחלון היה אמור להיות ת"פ של נתניהו ולא של שר ממפלגה שטרם הייתה ידועה. זו עובדה רלוונטית בהקשר של המינוי ולכן יש לאזכרה. בברכה, גנדלף - 14:28, 16/12/14
replies: text: :::מניין? מהמשך המשפט היכן שקטעת אותו משום מה. "אני מדבר על הימין הקיצוני שהשתלט על הליכוד. הגורמים הימניים בליכוד קיפלו את הדגל החברתי לטובת המדיני-ביטחוני". לגבי המנהל, אפשר להזכיר זאת גם בפחות פירוט. אז מה אם הזכיר לאחר מכן? 31.33.11.105 17:41, 16 בדצמבר 2014 (IST)
replies: text: ::::הסבר לבקשת ההבהרה: בערך נאמר "בשנת 2013 למד כחלון באוניברסיטת הרווארד שבארה"ב בתכנית מתקדמת לניהול". לכך נוספה בקשת הבהרה "מה היקף התוכנית? מי מימן את הלימודים?" בהרווארד ניתן ללמוד ניהול לתואר שני ושלישי, לימודים שנמשכים שנה ויותר, ויש גם תוכניות קצרות, בנות ימים אחדים. אמירה סתמית "למד בהרווארד" בלי שנדע באיזה מסלול, אינה אומרת הרבה. וכעת לעניין המימון: התוכניות הקצרות יקרות להפליא - כאלפיים דולר ליום (ראו דוגמה ועוד דוגמה). כאשר אדם נושא את הדגל החברתי, חשוב לדעת מי מימן לימודים יקרים אלה. דוד שי - שיחה 20:41, 16 בדצמבר 2014 (IST)
replies: text: :::::פה יש התייחסות לתוכנית, להיקפה, עלותה ומי המממן (אם לקבל את הרשום בכתבה)  ‏Tomtom‏ ‏ • שיחה 20:47, 16 בדצמבר 2014 (IST)
replies: text: ::::::תודה, עדכנתי בערך. דוד שי - שיחה 21:12, 16 בדצמבר 2014 (IST)
replies: text: :::::::לדעתי בהקשר בו הדברים מופיעים בערך, אין בסיס לקביעה שכחלון שילם על הלימודים מכיסו. אומנם כך נכתב בכותרת המשנה של הכתבה, אבל זה היה בנובמבר 2012, ומן הסתם הכוונה הייתה שאינו זכאי למלגה (כלומר הנחה) למנהלי מלכ"רים, כמפורט בגוף הכתבה. אין מדובר בריאיון עם כחלון אלא בסקירה כללית של התוכנית, וכאדם פרטי (שלא לומר מובטל) גם לא הייתה מוטלת עליו חובת גילוי כלשהי, ולכתב אין כל דרך לדעת האם מישהו שילם עבור לימודיו, ומי. בדיעבד כחלון חזר מהתוכנית ישר לראשות מכון מחקר שהקים מכספי תרומות ומשלם לו משכורת נאה, כך שסביר להניח שגם את לימודיו מימנו התורמים. בנוסף, ייתכן שבמועד הקובע כחלון כבר נחשב למנהל מלכ"ר, כך שהמכון אף לא היה צריך לשלם להרווארד את הסכום המלא. מאחר שלמעשה אין לנו מידע או דרך להשיג מידע, לדעתי אין להתייחס לנושא, גם לא באמצעות בקשת הבהרה. בברכה, גנדלף - 01:18, 17/12/14
thread_title:  תבנית הבהרה ועוד 

message: המושג הזה החל להתערער כבר ב-1989, דווקא בבחירות המוניציפליות. אריה גוראל, מפא"יניק קלאסי, גבר רק ב-2,000 קולות על רמי דותן, אז נציג הליכוד לבחירות לראשות העיר וחבר מועצת העיר. דותן כיהן אז גם בתפקיד יו"ר האגודה למען החייל והיה הדבר הקרוב ביותר ל"גנרל" מקומי בעבור הליכוד. יותר משגוראל ניצח את דותן, עו"ד אלקיים הרס לו: הוא התחרה ברשימה עצמאית מחוץ לליכוד וגרף 7,000 קולות, הרבה יותר מכמה שדותן היה צריך כדי להגשים את החלום הליכודניקי הבלתי מושג עד כה - ראש עיר בחיפה.
thread_title:  ב-1989 

message: <קטע התחלה="1443624084837" />
=== פרטי הדיווח ===
כחלון היה גם סגן יו"ר הכנסת דווח על ידי:  77.127.183.76 17:40, 30 בספטמבר 2015 (IDT)
replies: text: מופיע כבר בערך. ‏ Uziel302 • שיחה • אמצו ערך יתום! 17:44, 30 בספטמבר 2015 (IDT)
<קטע סוף="1443624084837" />
thread_title:  דיווח על טעות 

message: כחלון היה גם סגן יו"ר הכנסת דווח על ידי:  77.127.183.76 17:40, 30 בספטמבר 2015 (IDT)
replies: text: מופיע כבר בערך. ‏ Uziel302 • שיחה • אמצו ערך יתום! 17:44, 30 בספטמבר 2015 (IDT)
<קטע סוף="1443624084837" />
thread_title:  פרטי הדיווח 

message: <קטע התחלה="1448008437555" />
=== פרטי הדיווח ===
משה כחלון כבר בן 55 ולא 54 דווח על ידי:  77.125.93.22 10:33, 20 בנובמבר 2015 (IST)
replies: text: נסה לרענן את הדף אצלך, כי אצלי הוא מוצג כבן 55. דוד שי - שיחה 10:40, 20 בנובמבר 2015 (IST)
<קטע סוף="1448008437555" />
thread_title:  דיווח על טעות 

message: משה כחלון כבר בן 55 ולא 54 דווח על ידי:  77.125.93.22 10:33, 20 בנובמבר 2015 (IST)
replies: text: נסה לרענן את הדף אצלך, כי אצלי הוא מוצג כבן 55. דוד שי - שיחה 10:40, 20 בנובמבר 2015 (IST)
<קטע סוף="1448008437555" />
thread_title:  פרטי הדיווח 

message: <קטע התחלה="1454387692668" />
=== פרטי הדיווח ===
כחלון התפטר מהכנסת יש לעדכן זאת דווח על ידי:  77.125.140.97 06:34, 2 בפברואר 2016 (IST)
replies: text: 27.01.2016 
שר האוצר משה כחלון הגיש היום (רביעי) את התפטרותו מהכנסת .
replies: text: :מעדכן. תודה, ‏DGtal‏ - שיחה 09:45, 2 בפברואר 2016 (IST)
<קטע סוף="1454387692668" />
thread_title:  דיווח על טעות 

message: כחלון התפטר מהכנסת יש לעדכן זאת דווח על ידי:  77.125.140.97 06:34, 2 בפברואר 2016 (IST)
replies: text: 27.01.2016 
שר האוצר משה כחלון הגיש היום (רביעי) את התפטרותו מהכנסת .
replies: text: :מעדכן. תודה, ‏DGtal‏ - שיחה 09:45, 2 בפברואר 2016 (IST)
<קטע סוף="1454387692668" />
thread_title:  פרטי הדיווח 

message: מנכ"ל הדואר חיים אלמוזלינו, שמונה ע"י שר התקשורת משה כחלון, הכין תכנית הבראה לדואר ב- 2011. אלא שבגלל שכחלון היה עסוק ברפורמה בשוק הסלולר וועד העובדים של הדואר התנגד לרפורמה, היא לא צלחה. ראו "ריחוק מהדיגיטל, ניהול כושל וקרבה מחשידה לפוליטיקה - דואר ישראל לאן?" מאת חגי עמית.
thread_title:  הניסיון של כחלון לבצע תכנית הבראה בחברת הדואר 

message: אתמול בתוכנית אינטימי עם רפי רשף אמר כחלון שבזמן התיכון עבד בגן שמואל והיה במסגרת בבית ספר נעורים (לא כל השבוע, לא ברור מה הכוונה). לאור זאת מחקתי תוספת שהוספתי לפני זמן מה שלוותה במקור בו נאמר שלמד בעמל חדרה Nirvadel - שיחה 12:42, 30 במרץ 2018 (IDT)
thread_title:  השכלה תיכונית 

message: מכוח החוק הנורווגי? 176.12.155.115 09:40, 19 בדצמבר 2018 (IST)
replies: text: כן כתוב. "כחלון הפסיק ב־27 בינואר 2016 את חברותו בכנסת העשרים, במסגרת סעיף 42ג לחוק יסוד: הכנסת ("החוק הנורווגי הקטן") ובמקומו נכנס לכנסת אכרם חסון" דב ט. - שיחה 09:49, 19 בדצמבר 2018 (IST)
thread_title:  למה לא כתוב על הפסקת חברות בכנסת 

message: צריך לציין את שינוי שכר החיילים(הופיע במצע של כולנו) ,מחיר למשתכן (והשלכותיו על מחירי הדיור) ,הרפורמה במשק החלב והרפורמה במשק החשמל. דרך אגב, לא נירשמה ההשפעה התאורטית שלה על התחרות והיעילות של אגד
thread_title: רפורמות נוספות

message: האיש שאין עליו מילת ביקורת?
מה לגבי החשדות המוכחשים לגבי הקשר עם יצחק תשובה? הכתבות בעבר על הקשרים עדתיים? חשדות קשרי הון שלטון עם קבלני הקולות ובעלי שררה מקומיים שבינתיים קודמו כמו אלי אפללו והרצל טובלי מאיר לסרי וצחי אבו? מה קורה בירושלים עם אחיו? ובכפר סבא? ומה עם רוני יחזקאל והוועדים הגדולים ורפורמת החשמל? 
מה עם שינויי הדעות הפרקטיים כדברי עוזי לנדאו מהתנגדות להתנתקות דרך הסכמה לחילופי אדמה עם ליברמן, עבור בירושלים שבעבר אין צורך סתם להתעקש וכיום אסור לחלק כל חלק ממנה? שאלו את עידו מיניקובסקי. 
מאויבי תחכמני מאוהביי הצילני. (שירו של משה מזוגלי-פטל על פי המקורות.) -- (משתמש:פשוט [משה] • שיחה) • י"ז באדר ב' ה'תשע"ט • 13:03, 24 במרץ 2019 (IST)
replies: text: אין, בצדק, ריכוז של הטענות נגדו, אך הערך בהחלט מכיל עובדות לא מחמיאות כלל. הזכרת את אחיו למשל, מופיעה התייחסות לנושא בפסקת חייו האישיים. לגבי המנעותו הפתאומית מלעסוק במתווה הגז בגלל קשריו עם קובי מימון - שלא הזכיר אותם לפני הבחירות - גם זה מופיע. אתה מוזמן להוסיף אבל זכור שאין מקום לכל כתבת ביקורת ולכל חשד שעולה ומוכחש, אלא יש להתרכז בדברים המרכזיים ובמידע מבוסס היטב מכמה מקורות. דב ט. - שיחה 13:18, 24 במרץ 2019 (IST)
thread_title:  ביקורת? 

message: מה לגבי הוספת הקשר החריג בין כחלון לבין השופטת אתי כרייף? הנושא הזה פורסם לאחרונה ובהלחט ייתכן וקשור להחלטה הפתאומית של כחלון על פרישה. 
https://www.ha-makom.co.il/post-sharon-kaf/
https://www.ha-makom.co.il/post-sharon-kach-efi/ 
replies: text: האם החקירה שמוצגת כאן הייתה חקירה באזהרה? דוד שי - שיחה 18:35, 14 במרץ 2020 (IST)
replies: text: :צריך להמתין לפרסום מסודר. אי אפשר להסתמך על שמועות. אם תהיה חקירה באזהרה, יודיעו בחדשות ובערוצי התקשורת המרכזיים. גילגמש • שיחה 18:46, 14 במרץ 2020 (IST)
replies: text: ::שלום חברים, במקרה נכנסתי לקרוא אודות חייו האישיים של כחלון, בהקשר של עיר מולדתו, מוצא הוריו וכדומה. מצאתי פסקה שלכל הפחות בעיני אינה ראויה, ולכל הפחות אינה נמצאת במקומה הנכון, הפסקה שמרפררת לפוסט של שרון שפורר באתר מקום חם בגיהנום. קראתי את הפוסט שכתוב כמו כתבת תחקיר עיתונאית, אבל למעשה נראה בעיקר כמחפש להטיל רפש כדי לעורר עניין. נראה שבעיקר כרייף חיפשה את הקשר עם כחלון, ואולי ניסתה אף להתידד עמו בצורה לא ראויה, או להציע לו טובות הנאה מיניות בהקשר לתפקידו הציבורי כחבר בוועדת שופטים, אבל לא עולה מהכתבה שום דבר לא ראוי מצדו. אני לא חושב שזאת כתבה שעומדת בסטנדרט עיתונאי, ולא צריכה להיות בכלל בעמוד שלו. אולי המידע צריך להיות בדף של כרייף. זה כמו שמישהו יציע שוחד לבעל תפקיד, בעל התפקיד יסרב, והפרט הזה יצוין בדף האנציקלופדי אודותיו. זה לא נכון בעיני, בטח ובטח שזה לא צריך להיות בהקשר של חייו האישיים. הסרתי את הקטע, ו Eman החזיר. דוד שי , Gilgamesh. אשמח לדבר על זה ולחשוב יחד מה נכון  Calidrago - שיחה 18:44, 19 ביולי 2021 (IDT)
replies: text: :::עמנואל פעל כדין. במקרה של מחלוקת יש להחזיר את הערך לגרסתו היציבה (זאת שקדמה לשינוי). לגופו של עניין: הניסוח הזה קיים מאז הדיון מלפני שנה שבו הגבת כעת. אני חושב שמה שיש כרגע הוא פשרה סבירה ומייחסת את הדברים למקור עיתונאי ברור. מר כחלון יכול לפעול נגד העיתונאית שפרסמה את הדברים, אבל עד שהדבר לא יתברר בבית משפט (אם יתברר) חשוב להשאיר את הקטע הזה בתוך הערך גילגמש • שיחה 18:50, 19 ביולי 2021 (IDT)

text: :::הפרשה בהחלט רלוונטית לערך עליו. "המקום הכי חם בגיהנום" בהחלט מקור ראוי, ובכל מקרה אחרי זה הדברים צוטטו ונדונו בכל כלי התקשורת המרכזיים. הדברים מופיעים בפרק על חייו האישיים, וגם בלי קשר לשאות של פלילים, יש להם חשיבות בערך. אפשר לדון איך בדיוק יש לכתוב עליהם, אבל לא למחוק לחלוטין. eman • שיחה • ♥ 18:53, 19 ביולי 2021 (IDT)
replies: text: ::::הפרשה אינה עוסקת בחייו האישיים של כחלון אלא בתפקודו כחבר הוועדה לבחירת שופטים, ולכן מקום ההתייחסות אליה אינו בפרק "חיים אישיים" אלא בפרק "תפקידים נוספים בתקופת כהונתו באוצר". העברתי לשם והוספתי מידע על העדות שמסר בנושא זה. דוד שי - שיחה 06:36, 20 ביולי 2021 (IDT)
thread_title:  פרשת מין תמורת מינויים 

message: צריך להתיחס לגרעון בשנים 2019-18--2020ITBN - שיחה 23:52, 31 במאי 2020 (IDT)
thread_title: הגרעון 

message: <קטע התחלה="1603410341806" />
=== פרטי הדיווח ===
עניין לשוני: לדעתי ראוי לכתוב: כמו כן כיהן כשר התקשורת וכשר הרווחה. (הוספתי את המילים כמו כן) דווח על ידי: אוהד 2A01:6500:A048:DD64:33F8:A748:9A12:D8B 02:45, 23 באוקטובר 2020 (IDT)
replies: text: שיניתי, תודה. איש השום (Theshumai) - כתבו לי הודעה - מחשבות על ייעול מחלוקות 09:30, 23 באוקטובר 2020 (IDT)
<קטע סוף="1603410341806" />
thread_title:  דיווח על טעות 

message: עניין לשוני: לדעתי ראוי לכתוב: כמו כן כיהן כשר התקשורת וכשר הרווחה. (הוספתי את המילים כמו כן) דווח על ידי: אוהד 2A01:6500:A048:DD64:33F8:A748:9A12:D8B 02:45, 23 באוקטובר 2020 (IDT)
replies: text: שיניתי, תודה. איש השום (Theshumai) - כתבו לי הודעה - מחשבות על ייעול מחלוקות 09:30, 23 באוקטובר 2020 (IDT)
<קטע סוף="1603410341806" />
thread_title:  פרטי הדיווח